మరికొన్ని విలీనాలు
ఈ ఏడాదిలోనే షురూ అంటున్న ఆర్థికశాఖ
న్యూఢిల్లీ,జూన్‌ 11: భారతీయ స్టేట్‌బ్యాంకులో అనుబంధ బ్యాంకుల విలీనంతో ఉత్సాహం నిండిన కేంద్ర ఆర్థికశాఖ మరిన్ని ప్రభుత్వరంగ బ్యాంకులను విలీనంచేసి ప్రపంచ స్థాయి బ్యాంకులుగా మరో ఐదు బ్యాంకులను ఏర్పాటుచేయాలని చూస్తోంది. ఇందుకోసం ప్రభుత్వ రంగంలో ఉన్న మొత్తం 28 బ్యాంకులను పునరేకీకరణ దిశగా నడి పించి వాటిలో ఐదారు పెద్ద బ్యాంకులను అంతర్జాతీయ స్థాయిలో ఏర్పాటు చేయాలంటే ముందు చిన్నబ్యాంకులు, ఆర్థిక పరిపుష్టిలేని బ్యాంకులను పెద్ద బ్యాంకుల్లో విలీనంచేయడం ఒక్కటే మార్గమని భావిస్తోంది. ఇందుకోసం ప్రభుత్వం ఇప్పటినుంచే మలిదశ కసరత్తులు ప్రారంభించింది. ఎస్‌బిఐ తరహాలనే మరికొన్ని బ్యాంకుల విలీనాలు తప్పవని సంకేతాలిచ్చింది.
బ్యాంకుల పునరేకీకరణ తప్పదని ఎన్‌పిఎ ల సమస్యను అధిగమించాలంటే చిన్నబ్యాంకులను పెద్ద బ్యాంకుల్లో విలీనంచేయాల్సిందేనని చెపుతోంది., ఈ ఏడాదిచివరిలోగానే మరొక విలీనంజరుగుతుందని వెల్లడించింది. ప్రస్తుతం ప్రభుత్వరంగ బ్యాంకు ల్లో మొండి బకాయిలు లక్ష కోట్లు పెరిగి 6.06 లక్షలకోట్లకు చేరాయి. ఏప్రిల్‌-డిసెంబరు మధ్యకాలంలో ఈ రుణబకాయిలు మరింతగా సతమతం చేస్తున్నాయి. ఎక్కువభాగం విద్యుత్‌ ఉత్పత్తి, ఉక్కు, రోడ్లు మౌలికవనరులు, వస్త్రపరిశ్రమరంగాలనుంచే బకాయిలు పేరుకుని పోయి ఉన్నాయి.
ఆర్థికమంత్రి అరుణ్‌జైట్లీ అనేక సందర్భాల్లో చెపు తూనే ఉన్నారు. భారత్‌కు ఐదారు గ్లోబల్‌స్థాయి బ్యాంకులు అవసర మని బ్యాంకింగ్‌ రంగాన్ని ఈ దిశగా పునరేకీకరణవైపు నడిపించాల్సిన అవసరం ఎంతో ఉందని అన్నారు. పునరేకీకరణ అంశం ప్రస్తావనకు వచ్చినపుడు అన్ని అంశాలను పరిగ ణనలోకి తీసుకుని వాటాదారుల సమ్మతి కూడా పొందాలిస ఉంటుంది. అన్నిపార్టీల అభిమతం కూడా తీసుకోవాల్సి ఉంటుంది. ఇక భవిష్యత్తులో బ్యాంకుల విలీనానికి కాంపిటీషన్‌ కమిషన్‌ అనుమతులు కూడా తీసుకోవాల్సి ఉంటుంది. విలీనం చేసుకుంటున్న బ్యాంకు భవిష్యత్తులో ఈరంగంలో గుత్తాధి పత్యధోరణులను అవలంభిస్తుందా అన్న అంశాన్ని సిసిఐ పరిశీలించి ఆమోదం ఇస్తుంది. ఎస్‌బిఐలో భారతీయ మహిళా బ్యాంకు విలీనం సమయంలోనే సిసిఐ తన ఆమోదం తెలపాల్సి వచ్చింది. ఆర్థికమంత్రి త్వశాఖ ప్రభుత్వ మేధావివర్గం, నీతిఆయోగ్‌ ఇతర అంతర్జాతీయ కన్సల్టెన్సీసేవల సంస్థల అభిప్రాయాలు నివేదికలు కూడా తీసుకుంటున్నది. ప్రభుత్వరంగ బ్యాంకుల్లో మలిదశ పునరేకీకరణను పూర్తిచేసేందుకు ఇప్పటి నుంచే కార్యాచరణ ప్రారంభించింది.
నీతి ఆయోగ్‌ నివేదిక ఇందుకు సంబంధించి నివేదిక ప్రభుత్వానికి అందచేయాల్సి ఉంటుంది. భౌగోళికంగా బ్యాంకు శాఖల విస్తరణ, ఆర్థికభారం, మానవవనరుల పరి వర్తన వంటివి బ్యాంకింగ్‌ రంగానికి కీలకం అవు తాయి. మరింతక్షీణించిన బ్యాంకులను పెద్ద బ్యాంకు ల్లో విలీనంచేసినా కోలుకునేందుకు మరింత వ్యవధి పడుతుందన్న అంచనాలు కూడా ఉన్నాయి. బ్యాంక్‌ ఆఫ్‌ బరోడా ఇందుకు సంబంధించి కొన్ని బ్యాంకు లను విలీనం చేసుకుంటుందన్న అంచనాలున్నాయి. దక్షిణాదిప్రాంతంలోని బ్యాంకులకే ప్రాధాన్యం ఉం టుంది. ఇండియన్‌ ఓవర్సీస్‌బ్యాంకు, దేనా బ్యాంకు లు వంటివి అతిపెద్ద దక్షిణాది ప్రాంత బ్యాంకులో విలీనం అయ్యే అవకాశాలున్నాయి.
మొత్తం మీద ఎస్‌బిఐలో అనుబంధబ్యాంకుల విలీనంతో మరిన్ని నష్టదాయక బ్యాం కులను పెద్ద బ్యాంకుల్లో విలీనంచేయాలన్న ప్రతిపాదనలకు ఊతం లభించింది. ప్రభుత్వం వీటికి యేటేటా మూలధన వనరులు అందిం చడం కంటే అంతర్జాతీయ స్థాయిలో ఈబ్యాంకులను పునరేకీకరణ దిశగా నడిపించడమే మేలన్న స్థాయికివచ్చింది. అందువల్లనే ప్రస్తుతం ఎక్కడికక్కడ బ్యాంకుల విలీనం ప్రతిపాదనను ముందుకు తెస్తోంది.
==